Imperio Carolinchio ye la denominación fan servir los historiadors pa referir-se a la etapa de lo Reino Franco que fue gobernau por los Carolinchios, que sustituyoron a los Merovinchios. Bells autors consideran que encomienza en l'anyo 768 quan encomienza a reinar Carlos Magno, atros en l'anyo 800 quan ye coronau emperador. Se considera que lo periodo carolinchio remata en l'anyo 843 con lo Tractato de Verdún, que significó la suya división de pa cutio en tres partidas: Francia Oriental, Francia Meyana y Francia Occidental. Lo títol d'emperador desapareixerá en l'anyo 924.